Извор (Кичевско)

:*За други значења на  поимот *'Извор**, видете на [[Извор (појаснување)|појаснителната страница]]''


**Извор** — село во областа [[Копачка (област)|Копачка]], во [[Општина Кичево]], во околината на градот [[Кичево]]. До март 2013 година, селото било дел од поранешната [[Општина Другово]], која била споена со Општина Кичево.

== Географија и местоположба ==

[[Податотека:Викиекспедиција во Копачка 208.jpg|мини|300п|лево|Поглед кон изворот на реката [[Треска]]]]

Селото се наоѓа во областа [[Копачка (област)|Копачка]], во јужниот дел на територијата на [[Општина Кичево]], на самиот пат [[Кичево]]-[[Охрид]], во изворишното сливно подрачје на реката [[Треска]]. Селото е рамничарско, на надморска височина од 745 метри. Од градот [[Кичево]] е оддалечено 14 километри.

Младото село Извор се наоѓа на патот Кичево-Охрид и на некогашното железничка линија со тесен колосек до Охрид. Основано е во горниот дел на долината на Треска, околу врелото Извор, по кого го добило и името. Земјиштето на кое е основано селото било атар на соседното планинско село Душегубица.

Селото се наоѓа во областа [[Копачка (област)|Горна Копачка]], на реката [[Треска]].

== Историја ==

Селото било основано по [[Втора светска војна|Втората светска војна]], околу некогашната железничка станица на пругата Кичево-Охрид.

По капитулацијата на [[Италија]] во Втората светска војна кај селото се воделе борби меѓу [[партизани|партизанските единици]] и фашистичката војска. На [[5 октомври]] [[1943]] година борбата траела цел ден, по што поголем дел од фашистичките војски биле протерани од селото и од [[Кичево]]. За време на борбите селото Извор е палено неколкупати. Најжестоките борби за ослободување на кичевскиот регион, а со тоа и на селото Извор се воделе во [[мај]] [[1944]] година.

На 26 ноември 1943 година, во селото е создаден [[Баталјон „Рамиз Садику“|Првиот косовски народноослободителен баталјон „Рамиз Садику“]].

== Стопанство ==

Селото нема сопствен атар, туку го потпаѓа под атарот на селата [[Горна Душегубица|Горна]] и [[Долна Душегубица]], поради што нема одделни катастарски податоци.

Во минатото, во селото постоело сточарската задруга „Копачка“ со околу 4.500 овци. Зиме овците биле носени во селата [[Витанци]] и во [[Попадија]].

Откако започнала изградбата на автопатот Кичево-Охрид, во селото се наоѓа базата на кинеските работници од претпријатието „Синохидро“, кои го градат автопатот.

== Население ==



Во 1961 година, селото броело 163 жители, главно, доселени од околните места, а во 1994 година имало само 52 жители, од кои 50 [[Македонци]] и двајца [[Срби]].

Според пописот од 2002 година, во селото Извор живееле 49 жители, од кои 48 [[Македонци]] и 1 [[Срби]]н.

Според последниот попис од 2021 година, во селото живееле 11 жители, од кои 10 [[Македонци]] и 1 останат.


=== Родови ===

Македонското население потекнува од доселеници од околните планински села: Душегубица и Кленоец. Сепак поголемиот дел доаѓа од првото село (околу 30 к.).

== Општествени установи ==

[[Податотека:Викиекспедиција во Копачка 231.jpg|мини|300п|десно|Поранешната пошта во селото]]

* Поранешна пошта
* Полициско одделение „Извор“

== Самоуправа и политика ==

Селото влегува во рамките на [[Општина Кичево]], која била проширена по новата територијална поделба на Македонија во 2013 година. Во периодот од 1996-2013 година, селото се наоѓало во некогашната [[Општина Другово]].

Во периодот од 1965 до 1996 година, селото се наоѓало во рамките на големата општина Кичево. Селото припаѓало на некогашната општина Кичево во периодот од 1955 до 1965 година.

Во периодот 1950-1955, селото било седиште на тогашната Општина Извор, во која покрај селото Извор, се наоѓале и селата Горна и Долна Душегубица, Ехлоец, Иванчишта, Кленоец, Малкоец и Попоец.

=== Избирачко место ===

Во селото постои избирачкото место бр. 0768 според [[Државна изборна комисија на Македонија|Државната изборна комисија]], сместено во училишната зграда. Во ова избирачко место е опфатено и селото [[Кленоец]].

На [[Локални избори во Македонија (2017)|локалните избори во 2017 година]], на ова избирачко место биле запишани вкупно 42 гласачи. На [[Референдум во Македонија (2018)|референдумот во 2018 година]], на ова избирачко место биле запишани вкупно 42 гласачи.

На [[Македонски претседателски избори (2019)|претседателските избори во 2019 година]], на ова избирачко место биле запишани вкупно 40 гласачи.

== Личности ==
**Личности родени во Извор:*'

* [[Мара Билбилоска]] — поддржувач на [[Македонија|македонските]] партизани, активист во [[Народноослободителна војска на Македонија|НОВ]] на Македонија

== Културни и природни знаменитости ==

;Цркви
* [[Црква „Успение на Пресвета Богородица“ - Извор|Црква „Успение на Пресвета Богородица“]] — црква во изградба, камен-темелник поставен на 30 октомври 2023 година

;Споменици
* Споменик на [[Македонија во Втората светска војна|НОБ]]

;Реки
* [[Треска]] — извира крај него


== Иселеништво ==

Иселеници од Извор има во прилепското село [[Житоше]]: *Китаноски* (2 к.) и *Стрезоски'' (1 к.), преселени во 1954 година.

## Галерија


Податотека:Викиекспедиција во Копачка 192.jpg|Кинеската база на „Синохидро“
Податотека:Викиекспедиција во Копачка 209.jpg|Изворот на реката Треска
Податотека:Викиекспедиција во Копачка 232.jpg|Споменик на НОБ


## Наводи

## Поврзано
* Кичевско Поле
* Општина Другово
* Кичево

## Надворешни врски


Категорија:Села во Македонија
Категорија:Кичевски села
Категорија:Села во Општина Кичево